
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


21 Αυγούστου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 2858 


ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Χορήγηση άδειας Ιδιωτικού Ινστιτούτου Επαγγελ¬ 
ματικής Κατάρτισης με διακριτικό τίτλο «Ι.Ι.Ε.Κ. 
ΚΕΠΕΘ». 

2 

Σύσταση Ειδικής Επιτροπής Αξιολόγησης του άρ¬ 
θρου 21 του ν. 4369/2016 στο Υπουργείο Εργασί¬ 
ας, Κοινωνικής Ασφάλισης και Κοινωνικής Αλλη¬ 
λεγγύης. 

3 

Εισαγωγικές Εξετάσεις Ανωτέρων Σχολών Δραμα¬ 
τικής Τέχνης σχολικού έτους 2017-2018. 

4 

Εισαγωγικές Εξετάσεις Ανωτέρων Σχολών Χορού, 
σχολικού έτους 2017-2018. 

5 

Εισαγωγικές Εξετάσεις "Ταλέντων" σχολικού 
έτους 2017-2018. 


ΑΠΟΦΑΣΕΙΣ 

Αριθμ. 135629/Κ1 (1) 

Χορήγηση άδειας Ιδιωτικού Ινστιτούτου Επαγ¬ 
γελματικής Κατάρτισης με διακριτικό τίτλο 
«Ι.Ι.Ε.Κ. ΚΕΠΕΘ». 

Ο ΓΕΝΙΚΟΣ ΓΡΑΜΜΑΤΕΑΣ ΔΙΑ ΒΙΟΥ ΜΑΘΗΣΗΣ 
ΚΑΙ ΝΕΑΣ ΓΕΝΙΑΣ ΤΟΥ ΥΠΟΥΡΓΕΙΟΥ ΠΑΙΔΕΙΑΣ, 
ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του ν. 3879/2010 (ΦΕΚ 163/Α7 
21-09-2010) «Ανάπτυξη της Δια Βίου Μάθησης και λοιπές 
διατάξεις», ιδίως τα άρθρα 2,6,12, όπως τροποποιήθη¬ 
καν ή αντικαταστάθηκαν και ισχύουν. 

2. Τις διατάξεις του 4093/2012 (ΦΕΚ 222/Α712-11 -2012) 
«Έγκριση Μεσοπρόθεσμου Πλαισίου Δημοσιονομικής 
Στρατηγικής 2013-2016-Επείγοντα Μέτρα Εφαρμογής 
του ν. 4046/2012 και του Μεσοπρόθεσμου Πλαισίου Δη¬ 


μοσιονομικής Στρατηγικής 2013-2016», άρθρο πρώτο, 
παράγραφος Θ, υποπαράγραφοι 03,04,05,06,010,015, 
017,018 και 019, όπως τροποποιήθηκαν και ισχύουν. 

3. Τιςδιατάξειςτουν.4186/2013 (ΦΕΚ193/Α717-9-2013) 
«Αναδιάρθρωση της Δευτεροβάθμιας Εκπαίδευσης και 
λοιπές διατάξεις» άρθρα 17 έως 27,31,38,44,47, όπως 
τροποποιήθηκαν και ισχύουν. 

4. Τις διατάξεις του Κεφαλαίου Ε, άρθρο 30 του 
ν. 4111/2013 (ΦΕΚ 18/Α725-01 -2013). 

5. Τη με αρ. 151678/ΙΑ/2012 (ΦΕΚ 3324/Β712-12-2012) 
απόφαση «Καθορισμός απαιτούμενων δικαιολογητικών 
για τη χορήγηση, την τροποποίηση και την επικαιρο- 
ποίηση άδειας Ιδιωτικού Σχολείου Πρωτοβάθμιας και 
Δευτεροβάθμιας εκπαίδευσης, Κολλεγίου, Φροντιστηρί¬ 
ου και Κέντρου Ξένων Γλωσσών, Ιδιωτικού Ινστιτούτου 
Επαγγελματικής Κατάρτισης (Ι.Ι.Ε.Κ), Κέντρου Δια Βίου 
Μάθησης Επιπέδου Ένα και Κέντρου Δια Βίου Μάθησης 
Επιπέδου Δύο σε φυσικά, νομικά πρόσωπα, ενώσεις προ¬ 
σώπων και Ν.Π.Δ.Δ.». 

ό.Τιςδιατάξειςτουν. 4218/2013 (ΦΕΚ268/Α710-12-2013) 
άρθρο 6, παράγραφος 3 «Θέματα Ιδιωτικής εκπαίδευσης». 

7. Τη με αρ. 10131 /ΙΑ/2012 (ΦΕΚ 3057/Β718-11 -2012) 
απόφαση «Καθορισμός διαδικασίας της υποβολής των 
προγραμμάτων σπουδών ιδιωτικού σχολείου Πρωτο¬ 
βάθμιας και Δευτεροβάθμιας εκπαίδευσης, Κολλεγί¬ 
ου, Ιδιωτικού Ινστιτούτου Επαγγελματικής Κατάρτισης 
(Ι.Ι.Ε.Κ.), Κέντρου Δια Βίου Μάθησης Επιπέδου Ένα και 
Κέντρου Δια Βίου Μάθησης Επιπέδου Δύο.». 

8. Τη με αρ. 34566/ΙΑ/2013 (ΦΕΚ 756/Β73-4-2013) από¬ 
φαση «Τροποποίηση τηςαριθ. 10135/2012 υπουργικής 
απόφασης «Καθορισμός ποσού παραβολών και χρημα¬ 
τικών ποσών για παρόχους ιδιωτικής εκπαίδευσης και 
κατάρτισης κατά την παράγραφο 0 του Πρώτου Άρθρου 
του ν. 4093/2012». 

9. Τις διατάξεις του ν. 4229/2014 (ΦΕΚ 8/Α710-01 -2014) 
«Άδεια εγκατάστασης και λειτουργίας χώρου παραστά¬ 
σεων - Άδεια παράστασης και άλλες διατάξεις», άρθρο 
11 «Ρυθμίσεις θεμάτων αρμοδιότητας του Υπουργείου 
Παιδείας και Θρησκευμάτων», παρ. 1 «Θέματα Φορέων 
Εκπαίδευσης», περίπτωση 3. 

Τεύχος Β'2858/21.08.2017 


10.Το π.δ. 114/2014 (ΦΕΚ181 /Α729-08-20124) «Οργα¬ 
νισμός Υπουργείου Παιδείας και Θρησκευμάτων». 

11 .Το π.δ. 70/2015 (ΦΕΚ 114/Α722-9-2015) περί Ανα¬ 
σύστασης Υπουργείων. 

12. Τη με αρ. 178761/Γ2/2015 (ΦΕΚ 803/ΥΟΔΔ/ 
10-11-2015) απόφαση «Διορισμός Γενικού Γραμματέα 
Διά Βίου Μάθησης και Νέας Γενιάς, του Υπουργείου Πο¬ 
λιτισμού, Παιδείας και Θρησκευμάτων». 

13. Τις διατάξεις του ν. 4386/2016 (ΦΕΚ 83/Α7 
11 -5-2016) «Ρυθμίσεις για την έρευνα και άλλες διατά¬ 
ξεις» άρθρο 66 «Ρυθμίσεις για τα ζητήματα της Επαγ¬ 
γελματικής Εκπαίδευσης», παρ. 19, υποπαρ. 16, περί 
κατάργησης Σχολών Επαγγελματικής Κατάρτισης. 

14. Τη με αρ. 89764/Κ1/29-05-2017 αίτηση του Νομι¬ 
κού Προσώπου «ΚΕΝΤΡΟ ΕΡΕΥΝΑΣ ΠΛΗΡΟΦΟΡΗΣΗΣ 
ΚΑΙ ΕΠΙΜΟΡΦΩΣΗΣ ΘΕΣΣΑΛΙΑΣ» με τα συνημμένα σε 
αυτή δικαιολογητικά σχετικά με χορήγηση άδειας Ιδιω¬ 
τικού Ινστιτούτου Επαγγελματικής Κατάρτισης (Ι.Ι.Ε.Κ). 

15. Τη θετική γνώμη του Δ.Σ. του Εθνικού Οργανισμού 
Πιστοποίησης Προσόντων και Επαγγελματικού Προσα¬ 
νατολισμού (Ε.Ο.Π.Π.Ε.Π.) όπως διατυπώθηκε στην με 
αρ. πρωτ. ΔΑ/35949/28-07-2017 απόφασή του, της με 
αρ. 275/27-07-2017 συνεδρίασης. 

16. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπολο¬ 
γισμού, αποφασίζουμε: 

Χορηγούμε άδεια Ιδιωτικού Ινστιτούτου Επαγγελμα¬ 
τικής Κατάρτισης με το διακριτικό τίτλο «Ι.Ι.Ε.Κ. ΚΕΠΕΘ», 
στο Νομικό Πρόσωπο με την επωνυμία «ΚΕΝΤΡΟ ΕΡΕΥ¬ 
ΝΑΣ ΠΛΗΡΟΦΟΡΗΣΗΣ ΚΑΙ ΕΠΙΜΟΡΦΩΣΗΣ ΘΕΣΣΑΛΙΑΣ» 
με δομή Ι.Ι.Ε.Κ. στη διεύθυνση, ΒΑΣΣΑΝΗ 9,Τ.Κ. 38333, 
ΒΟΛΟΣ, δυναμικότητας 150 ατόμων. 

Τα κατατεθειμένα προγράμματα σπουδών (Πίνακας 
Ειδικοτήτων Ι.Ε.Κ.) και το έγγραφο θετικής διατύπωσης 
γνώμης του Ε.Ο.Π.Π.Ε.Π. ως προς τη συνδρομή των κτι- 
ριολογικών προϋποθέσεων του Ιδιωτικού Ινστιτούτου 
Επαγγελματικής Κατάρτισης προσαρτώνται στην παρού¬ 
σα άδεια, με απόφαση του Προϊσταμένου της αρμόδιας 
για την αδειοδότηση Υπηρεσίας. 

Δια της παρούσης άδειας δίνεται η δυνατότητα στο 
Ι.Ι.Ε.Κ. να εγγράφει στο Μητρώο Φορέων Δια Βίου Μάθη- 
σηςτης Γενικής Γραμματείας Διά Βίου Μάθησης και Νέας 
Γενιάς, σύμφωνα με το άρθρο 17 «Μητρώα του Δικτύου», 
παρ. 3 του ν. 3879/2010 (ΦΕΚ 163/Α721 -09-2010) «Ανά¬ 
πτυξη της Δια Βίου Μάθησης και λοιπές διατάξεις», και 
με διαδικασίες που ορίζονται στην υπ'αρ. 1936/2012 
(ΦΕΚ 906/Β /23-03-2012 απόφαση «Καθορισμός όρων, 
προϋποθέσεων και διαδικασίας εγγραφής στο Μητρώο 
Φορέων Δια Βίου Μάθησης». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 10 Αυγούστου 2017 

Ο Γενικός Γραμματέας 

Δια Βίου Μάθησης και Νέας Γενιάς 

ΠΑΥΣΑΝΙΑΣ ΠΑΠΑΓΕΩΡΓΙΟΥ 


Αριθμ. 37386/Δ9.1137 9 (2) 

Σύσταση Ειδικής Επιτροπής Αξιολόγησης του άρ¬ 
θρου 21 του ν. 4369/2016 στο Υπουργείο Εργα¬ 
σίας, Κοινωνικής Ασφάλισης και Κοινωνικής Αλ¬ 
ληλεγγύης. 

Η ΥΠΟΥΡΓΟΣ ΕΡΓΑΣΙΑΣ, ΚΟΙΝΩΝΙΚΗΣ 
ΑΣΦΑΛΙΣΗΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τιςδιατάξειςτουν.4369/2016«Εθνικό Μητρώο Επι¬ 
τελικών Στελεχών Δημόσιας Διοίκησης, βαθμολογική δι¬ 
άρθρωση θέσεων, συστήματα αξιολόγησης, προαγωγών 
και επιλογής προϊσταμένων (διαφάνεια - αξιοκρατία και 
αποτελεσματικότητα της Δημόσιας Διοίκησης) και άλλες 
διατάξεις» (ΦΕΚ 33 Α'). 

2. Τις διατάξεις του ν. 3528/2007 «Κύρωση του Κώδικα 
Κατάστασης Δημοσίων Πολιτικών Διοικητικών Υπαλλή¬ 
λων και Υπαλλήλων Ν.Π.Δ.Δ.» (ΦΕΚ Α' 26), όπως ισχύουν. 

3. Τις διατάξεις του άρθρου 9 του ν. 4052/2012 
(ΦΕΚ41 Α'). 

4. Τις διατάξεις της παρ. 10 του άρθρου 9 του 
ν. 4109/2013 «Κατάργηση και Συγχώνευση Νομικών 
Προσώπων του δημοσίου και του ευρύτερου δημοσίου 
τομέα - Σύσταση Γενικής Γραμματείας για το Συντονισμό 
του Κυβερνητικού Έργου και άλλες διατάξεις» (ΦΕΚ 16Α') 

5. Τις διατάξεις των άρθρων 13-15 του ν. 2690/1999 
«Κύρωση του Κώδικα Διοικητικής Διαδικασίας και άλλες 
διατάξεις» (ΦΕΚ 45 Α') 

6. Τις διατάξεις του π.δ. 85/2012 (ΦΕΚ 141 Α') «Ίδρυ¬ 
ση και μετονομασία Υπουργείων, μεταφορά και κατάρ¬ 
γηση Υπηρεσιών», όπως αυτό τροποποιήθηκε με το 
π.δ. 88/2012 (ΦΕΚ 143 Α'). 

7. Τις διατάξεις του π.δ. 113/2014 «Οργανισμός Υπουρ¬ 
γείου Εργασίας, Κοινωνικής Ασφάλισης και Πρόνοιας» 
(ΦΕΚ 180 Α'). 

8. Τις διατάξεις του π.δ. 24/2015 (ΦΕΚ 20 Α') «Σύστα¬ 
ση και μετονομασία Υπουργείων, μεταφορά της Γενικής 
Γραμματείας Κοινωνικών Ασφαλίσεων», όπως τροποποι¬ 
ήθηκε με το ν. 4320/2015 (ΦΕΚ 29 Α') «Ρυθμίσεις για τη 
λήψη άμεσων μέτρων για την αντιμετώπιση της ανθρω¬ 
πιστικής κρίσης, την οργάνωση της Κυβέρνησης και των 
Κυβερνητικών οργάνων και λοιπές διατάξεις». 

9. Τις διατάξεις του π.δ. 125/2016 (ΦΕΚ 210 Α') «Διο¬ 
ρισμός Υπουργών, Αναπληρωτών Υπουργών και Υφυ¬ 
πουργών». 

ΙΟ.Την υπ' αριθμ. υπουργική απόφαση Φ.32.14/750/ 
οικ. 32768/22-12-2016 με θέμα «Καθορισμός της μορφής 
και του περιεχομένου των Εντύπων Έκθεσης Αξιολόγη¬ 
σης σύμφωνα με τις διατάξεις του ν. 4369/2016» (ΦΕΚ 
4434/Β 730-12-2016). 

11 .Τηναριθμ.ΔΙΔΑΔ/Φ.32.14/753/οικ.7513/03-03-2017 
εγκύκλιο του Υπουργείου Διοικητικής Ανασυγκρότησης 
με θέμα «ν. 4369/2016 (ΦΕΚ Α'33) - ΜΕΡΟΣ Β' ΣΥΣΤΗ¬ 
ΜΑ ΑΞΙΟΛΟΓΗΣΗΣ - Αξιολόγηση, Στοχοθεσία, Κοινωνική 
λογοδοσία και συμμετοχή» (ΑΔΑ: ΨΩ5Κ465ΧΘΨ-ΠΥΒ). 

12. Την υπ’ αριθμ. 14497/Δ9.3735/29-03-2016 από¬ 
φαση (ΦΕΚ 1066/τ.Β'/2016) συγκρότησης του Υπηρε¬ 
σιακού Συμβουλίου του Υπουργείου Εργασίας, Κοινω¬ 
νικής Ασφάλισης και Κοινωνικής Αλληλεγγύης, όπως 

τροποποιήθηκε με τις υπ' αριθμ. 19321/Δ9.4985/2016 
(ΦΕΚ 1423/Β/2016) και 33537/Δ9.8730/20-7-2016 
(ΦΕΚ 2360/Β/2016) όμοιες αποφάσεις. 

13. Το γεγονός ότι από την απόφαση αυτή δεν προκα- 
λείται δαπάνη σε βάρος του κρατικού προϋπολογισμού, 
αποφασίζουμε: 

1- Συνιστάται στο Υπουργείο Εργασίας, Κοινωνικής 
Ασφάλισης και Κοινωνικής Αλληλεγγύης, Ειδική Επιτρο¬ 
πή Αξιολόγησης του άρθρου 21 του ν. 4369/2016 για 
το προσωπικό της Κεντρικής Υπηρεσίας του Υπουργεί¬ 
ου, του Σώματος Επιθεώρησης Εργασία και για το προ¬ 
σωπικό των Ν.Π.Δ.Δ. του άρθρου 9 του ν. 4109/2013, 
όπως τροποποιήθηκε με την παρ. 1.1. του άρθρου 127 
του ν. 4199/2013 και την παρ. 5 του άρθρου 18 του 
ν. 4302/2014, με έδρα την Αθήνα. 

2. Η εν λόγω Επιτροπή αποτελείται από : 

α) Τον προϊστάμενο της Γενικής Διεύθυνσης Διοικητι¬ 
κής Υποστήριξης και Ηλεκτρονικής Διακυβέρνησης του 
Υπουργείου Εργασίας, Κοινωνικής Ασφάλισης και Κοινω¬ 
νικής Αλληλεγγύης, ως Πρόεδρο, με αναπληρωτή προϊ¬ 
στάμενο Γενικής Διεύθυνσης του Υπουργείου Εργασίας, 
Κοινωνικής Ασφάλισης και Κοινωνικής Αλληλεγγύης, ο 
οποίος επιλέγεται με δημόσια κλήρωση. 

β) Έναν (1) προϊστάμενο Γενικής Διεύθυνσης του 
Υπουργείου Εργασίας, Κοινωνικής Ασφάλισης και Κοι¬ 
νωνικής Αλληλεγγύης, με τον αναπληρωτή του, οι οποίοι 
επιλέγονται με δημόσια κλήρωση. 

γ) Έναν (1) προϊστάμενο Γενικής Διεύθυνσης από άλλο 
Υπουργείο ή άλλο φορέα, με τον αναπληρωτή του, οι 
οποίοι επιλέγονται υποχρεωτικά μετά από δημόσια 
κλήρωση μεταξύ τουλάχιστον πέντε (5) υποψηφίων 
που προέρχονται από πέντε (5) διαφορετικούς φορείς. 

δ) Στην Επιτροπή μετέχουν χωρίς δικαίωμα ψήφου: 

ί. Δύο (2) αιρετοί εκπρόσωποι των μονίμων υπαλλήλων 
ή των υπαλλήλων με σχέση εργασίας ιδιωτικού δικαίου 
αορίστου χρόνου του Υπουργείου Εργασίας, Κοινωνικής 
Ασφάλισης και Κοινωνικής Αλληλεγγύης. 

Ν. Ένας (1) εκπρόσωπος του Επαγγελματικού Επιμελη¬ 
τηρίου ή Συλλόγου ή Σωματείου, του οποίου ο αξιολο¬ 
γούμενος είναι μέλος, ύστερα από αίτησή του. 

ε) Γραμματέας της Ειδικής Επιτροπής Αξιολόγησης, 
ορίζεται υπάλληλος της Διεύθυνσης Υποστήριξης Αν¬ 
θρώπινου Δυναμικού και Υπηρεσιών. 

3. Έργο της Ειδικής Επιτροπής Αξιολόγησης είναι 
η αξιολόγηση των ενστάσεων του άρθρου 20 του 
ν. 4369/2016, καθώς και των εξαιρετικών επιδόσεων 
κατά τα οριζόμενα στις παραγράφους 5 και 12 του άρ¬ 
θρου 17, στις παραγράφους 5 και 11 του άρθρου 18 και 
στην παράγραφο 4 του άρθρου 16. 

Αν η Επιτροπή κληθεί να αξιολογήσει ενστάσεις ή τις 
εξαιρετικές επιδόσεις υπαλλήλων ή προϊσταμένων που 
έχουν αξιολογηθεί από μέλος της Επιτροπής, το συγκε¬ 
κριμένο μέλος κωλύεται να συμμετάσχει στην εξέταση 
του εν λόγω θέματος από την Επιτροπή και τη θέση του 
παίρνει ο αναπληρωτής του. 

Για τη συγκρότηση, τη σύνθεση, τις συνεδριάσεις, τη 
λειτουργία και τις πράξεις της Ειδικής Επιτροπής Αξιο¬ 
λόγησης εφαρμόζονται, κατά τα λοιπά, οι διατάξεις του 
Κώδικα Διοικητικής Διαδικασίας (ν. 2690/1999). 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Αυγούστου 2017 

Η Υπουργός 

ΕΥΤΥΧΙΑ ΑΧΤΣΙΟΓΛΟΥ 


Αριθμ. ΥΠΠΟΑ/ΓΔΣΠ/ΔΚΕ/ 

ΤΕΘΧ/320808/7683/31 33/1249 (3) 

Εισαγωγικές Εξετάσεις Ανωτέρων Σχολών Δρα- 
ματικήςΤέχνης σχολικού έτους 2017-2018. 

Η ΥΠΟΥΡΓΟΣ ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

Έχοντας υπόψη: 

1. Το π.δ. 63/2005 «Κωδικοποίηση της νομοθεσί¬ 
ας για την Κυβέρνηση και τα κυβερνητικά όργανα» 
(ΦΕΚ 98/Α/05) και το γεγονός ότι δεν προκαλείται δαπά¬ 
νη σε βάρος του Κρατικού Προϋπολογισμού. 

2. Το π.δ. 104/2014 «Οργανισμός Υπουργείου Πολιτι¬ 
σμού και Αθλητισμού» (ΦΕΚ 171 /Α/28-8-2014) όπως έχει 
τροποποιηθεί και ισχύει. 

3. Το π.δ. 70/2015 «Ανασύσταση των Υπουργείων Πο¬ 
λιτισμού και Αθλητισμού, Υποδομών, Μεταφορών και 
Δικτύων, Αγροτικής Ανάπτυξης και Τροφίμων κ.λπ.» (ΦΕΚ 
114/Α/22-9-2015). 

4. Το π.δ. 125/2016 «Διορισμός Υπουργών, Αναπληρω¬ 
τών Υπουργών και Υφυπουργών. (ΦΕΚ 210/Α/5-11-2016). 

5. Την αριθ. ΥΠΠΟΑ/ΓΔΔΥΗΔ/ΔΔΑΑΔ/ΤΔΑΔΤΠ/Α1 / 
272598/33659/30330/23405/6-10-2015 απόφαση «Δι¬ 
ορισμός μετακλητού Γενικού Γραμματέα στο Υπουρ¬ 
γείο Πολιτισμού και Αθλητισμού» (ΦΕΚ 706/ΥΟΔΔ/ 
6-10-2015). 

6. Το άρθρο 14 του ν. 1158/1981 «Περί οργανώσεως 
και διοικήσεως Σχολών Ανωτέρας Καλλιτεχνικής Εκπαι- 
δεύσεως κλπ.» (ΦΕΚ 127/Α/81). 

7. Το άρθρο 8 παρ. 1 του π.δ. 370/1983 «Περί κανονι¬ 
σμού οργανώσεως και λειτουργίας Ανωτέρων Σχολών 
Δραματικής Τέχνης, (Τμ. Υποκριτικής)» (ΦΕΚ 130/Α/83) 
όπως τροποποιήθηκε με το άρθρο 32, παρ. 2στ του 
ν. 4452/2017 (ΦΕΚ 17/Α/15-2-2017). 

8. Τα άρθρα 1 και 3, παρ. 4 του ν. 2690/1999 (ΦΕΚ 
45/Α/99) όπως τροποποιήθηκαν αντίστοιχα, με το άρ¬ 
θρο 1, του ν. 4250 (ΦΕΚ 74/Α/2014) και με το άρθρο 25, 
του ν. 3731/2008 (ΦΕΚ 263/Α/08). 

9. Την υπουργική απόφαση αριθμ. 16984/3.4.1998 «Κα- 
θορισμόςτρόπου και διαδικασίας υποβολής αιτήσεων υπο¬ 
ψηφίων σπουδαστών εισαγωγικών εξετάσεων Ανωτέρων 
Σχολών Δραματικής Τέχνης και Χορού» (ΦΕΚ 386/Β/98) 
όπως τροποποιήθηκε με τις αποφάσεις 65532/29.7.2005 
(ΦΕΚ 1149/Β/2005) και 278008/6519/2501/755/14-7-2017 
(ΦΕΚ 2548/Β/21-7-2017). 

10. Τη σύμφωνη γνώμη της Γνωμοδοτικής Επιτροπής 
Ανωτέρων Σχολών Δραματικής Τέχνης του άρθρου 25, 
του ν. 1158/1981 (ΦΕΚ 127/Α/81), προκηρύσσουμε: 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'2858/21.08.2017 


1. Τη διενέργεια των εισαγωγικών εξετάσεων για τις 
Ανώτερες Σχολές ΔραματικήςΤέχνης (Τμ. Υποκριτικής), 
σχολικού έτους 2017-2018. 

2. Οι εισαγωγικές εξετάσεις θα διενεργηθούν από 
Επιτροπή του ΥΠ.ΠΟ.Α. και θα ξεκινήσουν από τις 18 
Σεπτεμβρίου 2017, ημέρα Δευτέρα και ώρα 09.00. 

Ο χώρος διεξαγωγής της εξέτασης των μαθημάτων 
«Υποκριτική» και «Απαγγελία - Τραγούδι» καθώς και 
αλφαβητικός πίνακας των εξεταζομένων ανά ημέρα θα 
ανακοινωθεί από τη Δ/νση Καλλιτεχνικής Εκπαίδευσης 
την 11 η Σεπτεμβρίου 2017 και θα αναρτηθεί στο κτήριο 
της οδού Ρεθύμνου 1, Αθήνα και στο διαδικτυακό τόπο 
του ΥΠ.ΠΟ.Α. ννννννχυΐΐυΐ'θ.ςιΐ' (Για τον Πολίτη/Πληρο¬ 
φορίες για τον πολίτη-Σύγχρονος Πολιτισμός/Θέατρο 
και Χορός/ Εξετάσεις θεάτρου και Χορού). Μετά την 
ολοκλήρωση των προφορικά εξεταζόμενων μαθημά¬ 
των, θα γνωστοποιηθεί έγκαιρα, για τους επιτυχόντες 
στα δύο πρώτα μαθήματα, η ημερομηνία, ο τόπος και η 
ώρα διεξαγωγής των γραπτών εξετάσεων στο μάθημα 
«Στοιχειώδεις θεωρητικές γνώσεις ιστορίας θεάτρου και 
λογοτεχνίας» με ανακοίνωση της αρμόδιας Δ/νσης. 

3. Απαραίτητα δικαιολογητικά για συμμετοχή στις ει¬ 
σαγωγικές εξετάσεις: 

α) Αίτηση (αντίγραφό της υπάρχει σε έντυπη μορφή 
στο Πρωτόκολλο του Υπουργείου και σε ηλεκτρονική 
μορφή στην ιστοσελίδα του Υπουργείου νννννν.ςυΙΐυτθ^Γ 
(Για τον Πολίτη/Πληροφορίες για τον πολίτη -Σύγχρονος 
Πολιτισμός/Θέατρο και Χορός/Εξετάσεις Θεάτρου και 
Χορού). Η αίτηση υπογράφεται από τον ενδιαφερόμε¬ 
νο, υπέχει θέση υπεύθυνης δήλωσης και αναφέρει τα 
στοιχεία του, όπως αναγράφονται στην αστυνομική ταυ¬ 
τότητα (ονοματεπώνυμο και πατρώνυμο), και απαραι- 
τήτως διεύθυνση ηλεκτρονικού ταχυδρομείου (θ-ιύίθΜ), 
διεύθυνση κατοικίας, αριθμό τηλεφώνου καθώς και το 
είδος του τίτλου σπουδών δευτεροβάθμιας εκπαίδευσης 
που κατέχει. 

β) Απολυτήριο Λυκείου του ν. 1566/1985 ή απολυτή¬ 
ριο εξαταξίου Γυμνασίου ή άλλης ισότιμης Σχολής της 
ημεδαπής ή αλλοδαπής, σε ευκρινές φωτοαντίγραφο. 
Για τα απολυτήρια που προέρχονται από Σχολές της 
αλλοδαπής απαιτείται βεβαίωση αντιστοιχίας τους με 
απολυτήρια Λυκείου της ημεδαπής, η οποία χορηγείται 
από τις κατά τόπους Δ/νσεις Β/βάθμιας Εκπαίδευσης. 

γ) Αστυνομική ταυτότητα ή διαβατήριο, σε ευκρινές 
φωτοαντίγραφο. Στην περίπτωση που δεν προκύπτει το 
πατρώνυμο από το διαβατήριο, θα πρέπει να αποδεικνύ- 
εται με την υποβολή πρόσθετου επίσημου δικαιολογη- 
τικού (ευκρινές φωτοαντίγραφο). 

Τα δικαιολογητικά υποβάλλονται έως και 25 Αυγού- 
στου 2017: 

ί.] Στο Πρωτόκολλο του Υπουργείου Πολιτισμού και 
Αθλητισμού, Μπουμπουλίνας 20-22,101 86, Αθήνα, αυ¬ 
τοπροσώπως, ή μέσω εξουσιοδοτημένου εκπροσώπου 
τις εργάσιμες ημέρες και ώρες 09:00 - 15:00, ή 

ϋ.] Με συστημένη επιστολή στη διεύθυνση: Υπουργείο 
Πολιτισμού και Αθλητισμού, Μπουμπουλίνας 20-22,101 
86, Αθήνα (σφραγίδα ταχυδρομείου έως και 25/8/2017 
- να φυλάσσεται η απόδειξη του ταχυδρομείου από τον 
υποψήφιο), ή 


ίίί.] Με ηλεκτρονικό μήνυμα (θ-ιτιβΝ), στην ηλεκτρονική 
διεύθυνση ΐθΐΓι.άΐΓιΗ@ςυΙΙυΐ'θ.9ΐ'. Στην περίπτωση αυτή, 
η αίτηση (υπογεγραμμένη από τον ενδιαφερόμενο) και 
τα λοιπά δικαιολογητικά θα πρέπει να επισυναφθούν 
σε ηλεκτρονική μορφή (αφού σαρωθούν ηλεκτρονικά- 
«σκαναριστούν»). Αποδεκτοί θα γίνονται οι τύποι αρχεί¬ 
ων ράί, όος, όοςχ. 

Αίτηση συμμετοχής που δεν συνοδεύεται από τα απαι- 
τούμενα δικαιολογητικά ή δεν έχει υποβληθεί εντός της 
προβλεπόμενης προθεσμίας δεν λαμβάνεται υπόψη 
κατά την κατάρτιση του πίνακα υποψηφίων (ανεξάρτητα 
από τον τρόπο υποβολής της). 

4. Τα εξεταζόμενα μαθήματα, είναι τα εξής: 

α. Υποκριτική 

• Ένας μονόλογος (της επιλογής των υποψηφίων) από 
το αρχαίο δράμα, το κλασικό ή το σύγχρονο ρεπερτόριο. 

• Ανάγνωση ενός κειμένου που θα αποδοθεί σύμφωνα 
με τις οδηγίες και υποδείξεις της Εξεταστικής Επιτροπής. 
Το κείμενο θα δοθεί έγκαιρα την ημέρα της εξέτασής 
των υποψηφίων. 

β. Απαγγελία ενός ποιήματος και ένα Τραγούδι (της 
επιλογής των υποψηφίων). 

γ. Στοιχειώδεις θεωρητικές γνώσεις Ιστορίας Θεάτρου 
και Λογοτεχνίας (γραπτά).Το μάθημα θα εξεταστεί στην 
ελληνική γλώσσα, με τα στοιχεία του ελληνικού αλφα¬ 
βήτου, μετά την ανακοίνωση του Πίνακα επιτυχόντων 
στα μαθήματα «Υποκριτική» και «Απαγγελία -Τραγούδι». 

5. Επιτυχόντες θεωρούνται αυτοί που έχουν ουσιαστι¬ 
κά προσόντα ΘεατρικήςΤέχνης, δηλαδή καλή άρθρωση 
και καθαρότητα φωνής, εκφραστικότητα και σκηνική εμ¬ 
φάνιση και έλαβαν σε καθένα από τα ανωτέρω μαθήματα 
τουλάχιστον το βαθμό πέντε (5) στη δεκάβαθμη κλίμακα. 

6. Αν ο υποψήφιος δεν προσέλθει για εξέταση σε μαθή¬ 
ματα του προγράμματος ή αποκλειστεί από την επιτροπή 
για οποιαδήποτε αιτία, λαμβάνει μονάδα. 

7. Τα αποτελέσματα των εξετάσεων εκδίδονται μετά 
την κύρωση από το Υπουργείο Πολιτισμού και Αθλητι¬ 
σμού των ονομαστικών πινάκων των εισαγομένων, που 
θα καταρτίσει η εξεταστική Επιτροπή. 

Οι πίνακες ανακοινώνονται στο κτήριο της οδού Ρεθύ¬ 
μνου 1, Αθήνα και στο διαδικτυακό τόπο νννννν.ευΙίυΓθ. 
9Γ (Για τον Πολίτη/Σύγχρονος Πολιτισμός/Θέατρο και 
Χορός). 

8. Τα υποβληθέντα με την αίτηση δικαιολογητικά δεν 
επιστρέφονται. 

9. Οι υποψήφιοι κατά την έναρξη και διάρκεια των 
εξετάσεων πρέπει να έχουν μαζί τους την αστυνομική 
τους ταυτότητα ή άλλο επίσημο αποδεικτικό της ταυ¬ 
τότητάς τους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Αυγούστου 2017 

Η Υπουργός 

ΛΥΔΙΑ ΚΟΝΙΟΡΔΟΥ 




Τεύχος Β' 2858/21.08.2017 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

Αριθμ. ΥΠΠΟΑ/ΓΔΣΠ/ΔΚΕ/ 

ΤΕΘΧ/320807/7682/31 32/1248 (4) 

Εισαγωγικές Εξετάσεις Ανωτέρων Σχολών Χορού, 
σχολικού έτους 2017-2018. 

Η ΥΠΟΥΡΓΟΣ ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

Έχοντας υπόψη: 

1. Το π.δ. 63/2005 «Κωδικοποίηση της νομοθεσί¬ 
ας για την Κυβέρνηση και τα κυβερνητικά όργανα» 
(ΦΕΚ 98/Α/2005) και το γεγονός ότι δεν προκαλείται δα¬ 
πάνη σε βάρος του Κρατικού Προϋπολογισμού. 

2. Το π.δ. 104/2014 «Οργανισμός Υπουργείου Πολι¬ 
τισμού και Αθλητισμού» (ΦΕΚ 171 /Α/28-8-2014), όπως 
τροποποιήθηκε με το ν. 4373/2016 (ΦΕΚ 49/Α/1 -4-2016). 

3. Το π.δ. 70/2015 «Ανασύσταση των Υπουργείων Πο¬ 
λιτισμού και Αθλητισμού, Υποδομών, Μεταφορών και 
Δικτύων, Αγροτικής Ανάπτυξης και Τροφίμων κ.λπ.» (ΦΕΚ 
114/Α/22-9-2015). 

4. Το π.δ. 125/2016 «Διορισμός Υπουργών, Αναπληρω¬ 
τών Υπουργών και Υφυπουργών. (ΦΕΚ 210/Α/5-11 -2016). 

5. Την αριθ. ΥΠΠΟΑ/ΓΔΔΥΗΔ/ΔΔΑΑΔ/ΤΔΑΤΠ/Α1/ 
272598/33659/30330/23405 απόφαση «Διορισμός με¬ 
τακλητού Γενικού Γραμματέα στο Υπουργείο Πολιτισμού 
και Αθλητισμού» (ΦΕΚ 706/ΥΟΔΔ/6-10-2015). 

6. Τοάρθρο 14τουν. 1158/81 «Περί οργανώσεως και 
διοικήσεως Σχολών Ανωτέρας Καλλιτεχνικής Εκπαιδεύ- 
σεως κ.λπ.» (ΦΕΚ 127/Α/81). 

7. Το άρθρο 8 παρ. 1 του π.δ. 372/1983 «Περί κανονι¬ 
σμού οργανώσεως και λειτουργίας Ανωτέρων Σχολών 
Χορού» (ΦΕΚ 131/Α/83). 

8. Τα άρθρα 1 και 3, παρ. 4 του ν. 2690/1999 
(ΦΕΚ 45/Α/99) όπως τροποποιήθηκαν αντίστοιχα, με 
άρθρο 1, του ν. 4250 (ΦΕΚ 74/Α/2014) και με το άρθρο 
25, του ν. 3731/2008 (ΦΕΚ 263/Α/08). 

9. Την Υπουργική απόφαση αριθ. 16984/3.4.1998 
«Καθορισμός τρόπου και διαδικασίας υποβολής αιτή¬ 
σεων υποψηφίων σπουδαστών εισαγωγικών εξετάσε¬ 
ων Ανωτέρων Σχολών Δραματικής Τέχνης και Χορού» 
(ΦΕΚ 386/Β/98) όπως τροποποιήθηκε με τις αποφάσεις 
65532/29.7.2005 «Τροποποίηση της παρ. 1 εδαφ. β' 
της υπ'αριθ. 16984/ 3.4.1998 υπουργικής απόφασης» 
(ΦΕΚ1149/Β/2005) και278008/6519/2501 /755/14-7-2017 
«Τροποποίηση της απόφασης με αρ. 16984/3-4-1998» 
(ΦΕΚ 2548/Β/21-7-2017) 

10. Την υπ' αριθ. απόφαση ΥΠΠΟΑ/ΓΔΣΠ/ΔΚΕ/ΤΕΘΧ/ 
299455/6993/2687/885 «Παράταση προθεσμίας διεξα¬ 
γωγής, εισαγωγικών, επαναληπτικών και κατατακτηρίων 
εξετάσεων Ανωτέρων Σχολών Δραματικής Τέχνης και 
Ανωτέρων Σχολών Χορού» (ΦΕΚ 2684/Β/31 -7-2017). 

11. Τη σύμφωνη γνώμη της Γνωμοδοτικής Επιτροπής 
Ανωτέρων Σχολών Χορού του άρθρου 25, του ν. 1158/81 
(ΦΕΚ 127/Α/81), προκηρύσσουμε: 

1. Τη διενέργεια των εισαγωγικών εξετάσεων για τις 
Ανώτερες Σχολές Χορού (Τμήματα Καθηγητών Χορού 
και Χορευτών), σχολικού έτους 2017- 2018. 

2. Οι εν λόγω εξετάσεις θα διενεργηθούν στην Αθήνα 
από Επιτροπή του ΥΠΠΟΑ, για τα χορευτικά μαθήματα, 
από τις 12 Σεπτεμβρίου 2017, ημέρα Τρίτη και ώρα 08.00. 


Ο χώρος διεξαγωγής της εξέτασης των χορευτικών 
μαθημάτων καθώς και αναλυτικός πίνακας των εξεταζο- 
μένων ανά ημέρα θα ανακοινωθεί από τη Δ/νση Καλλι¬ 
τεχνικής Εκπαίδευσης την 5η Σεπτεμβρίου 2017 και θα 
αναρτηθεί στο κτήριο της οδού Ρεθύμνου 1, Αθήνα και 
στο διαδικτυακό τόπο του ΥΠΠΟΑ νννννν.ςυΐΐυΐ'θ.ςιΐ'φιατον 
πολίτη/ Θέατρο και Χορός/Εξετάσεις Θεάτρου και Χορού). 

Με την προαναφερόμενη ανακοίνωση, θα γνωστοποι¬ 
ηθεί και η ημερομηνία, ο τόπος και η ώρα της εξέτασης 
του μαθήματος «Έκθεση Ιδεών», που θα διεξαχθεί μετά την 
ολοκλήρωση των χορευτικών μαθημάτων (γιατους επιτυ- 
χόντες στο «Κλασικό Μπαλέτο» και το «Σύγχρονο Χορό»). 

3. Απαραίτητα δικαιολογητικά για συμμετοχή στις ει¬ 
σαγωγικές εξετάσεις: 

Για το Τμήμα Καθηγητών Χορού 
α) Αίτηση (αντίγραφό της υπάρχει σε έντυπη μορφή 
στο Πρωτόκολλο του Υπουργείου και σε ηλεκτρονική 
μορφή στην ιστοσελίδα του Υπουργείου ννννννχυΐΐυτθ. 
9Γ (Για τον πολίτη/Σύγχρονος Πολιτισμός/ Θέατρο και 
Χορός/ Εξετάσεις Θεάτρου και Χορού). Η αίτηση υπογρά¬ 
φεται από τον ενδιαφερόμενο, υπέχει θέση υπεύθυνης 
δήλωσης και αναφέρει τα στοιχεία του, όπως αναγράφο¬ 
νται στην αστυνομική ταυτότητα (ονοματεπώνυμο και 
πατρώνυμο), και απαραιτήτως διεύθυνση ηλεκτρονικού 
ταχυδρομείου (θ-ιτίβΜ), διεύθυνση κατοικίας, αριθμό τη¬ 
λεφώνου καθώς και το είδος του τίτλου σπουδών δευ¬ 
τεροβάθμιας εκπαίδευσης που κατέχει. 

β) Απολυτήριο Λυκείου του ν. 1566/1985 ή απολυτή¬ 
ριο εξαταξίου Γυμνασίου ή άλλης ισότιμης Σχολής της 
ημεδαπής ή αλλοδαπής, σε ευκρινές φωτοαντίγραφο. 
Για τα απολυτήρια που προέρχονται από Σχολές της 
αλλοδαπής απαιτείται βεβαίωση αντιστοιχίας τους με 
απολυτήρια Λυκείου της ημεδαπής, η οποία χορηγείται 
από τις κατά τόπους Δ/νσεις Β' βάθμιας Εκπαίδευσης. 

γ) Αστυνομική ταυτότητα ή διαβατήριο, σε ευκρινές 
φωτοαντίγραφο. Στην περίπτωση που δεν προκύπτει το 
πατρώνυμο από το διαβατήριο, θα πρέπει να αποδεικνύ- 
εται με την υποβολή πρόσθετου επίσημου δικαιολογη- 
τικού (ευκρινές φωτοαντίγραφο). 

Για το Τμήμα Χορευτών 

α) Αίτηση (αντίγραφό της υπάρχει σε έντυπη μορφή 
στο Πρωτόκολλο του Υπουργείου και σε ηλεκτρονική 
μορφή στην ιστοσελίδα του Υπουργείου ννννννχυΐΐυτθ. 
9Γ (Για τον πολίτη/Σύγχρονος Πολιτισμός/ Θέατρο και 
Χορός/ Εξετάσεις Θεάτρου και Χορού). Η αίτηση υπογρά¬ 
φεται από τον ενδιαφερόμενο (ή τον γονέα - κηδεμόνα 
σε περίπτωση που ο υποψήφιος είναι ανήλικος), υπέχει 
θέση υπεύθυνης δήλωσης και αναφέρει τα στοιχεία του, 
όπως αναγράφονται στην αστυνομική ταυτότητα (ονο¬ 
ματεπώνυμο και πατρώνυμο), και απαραιτήτως διεύ¬ 
θυνση ηλεκτρονικού ταχυδρομείου (θ-ιτιβΝ), διεύθυνση 
κατοικίας, αριθμό τηλεφώνου καθώς και το είδος του τίτ¬ 
λου σπουδών δευτεροβάθμιας εκπαίδευσης που κατέχει. 

β) Απολυτήριο Λυκείου του ν. 1566/1985, ή απολυτή¬ 
ριο εξαταξίου Γυμνασίου, ή άλλης ισότιμης Σχολής της 
ημεδαπής ή αλλοδαπής, σε ευκρινές φωτοαντίγραφο, ή 
Υπεύθυνη Δήλωση του ν. 1599/1986 ότι έχει διακόψει τις 
σπουδές του στο Λύκειο (Λύκειο, τάξη και έτος διακοπής 

φοίτησης), ή απολυτήριο τριτάξιου Γυμνασίου ή άλλης 
ισότιμης Σχολής της ημεδαπής ή αλλοδαπής σε ευκρινές 
φωτοαντίγραφο. Οι υποψήφιοι για το Τμήμα Χορευτών 
πρέπει να έχουν συμπληρώσει το 15ο έτος της ηλικίας 
τους μέχρι την 31 η Αυγούστου 2017. 

Για τους τίτλους σπουδών που προέρχονται από Σχολές 
της αλλοδαπής απαιτείται βεβαίωση αντιστοιχίας τους 
με τίτλους σπουδών της ημεδαπής, η οποία χορηγείται 
από τις κατά τόπους Δ/νσεις Β' βάθμιας Εκπαίδευσης. 

γ) Αστυνομική ταυτότητα ή διαβατήριο, σε ευκρινές 
φωτοαντίγραφο. Στην περίπτωση που δεν προκύπτει το 
πατρώνυμο από το διαβατήριο, θα πρέπει να αποδεικνύ- 
εται με την υποβολή πρόσθετου επίσημου δικαιολογη- 
τικού (ευκρινές φωτοαντίγραφο). 

Τα δικαιολογητικά υποβάλλονται έως και 25 Αυγού¬ 
στου 2017: 

ί.] Στο Πρωτόκολλο του Υπουργείου Πολιτισμού και 
Αθλητισμού, Μπουμπουλίνας 20-22,101 86, Αθήνα, αυ¬ 
τοπροσώπως, ή μέσω εξουσιοδοτημένου εκπροσώπου, 
τις εργάσιμες ημέρες και ώρες 09:00 - 15:00, ή 

Μ.] Με συστημένη επιστολή στη διεύθυνση: Υπουρ¬ 
γείο Πολιτισμού και Αθλητισμού, Μπουμπουλίνας 20-22, 
101 86, Αθήνα (σφραγίδα ταχυδρομείου έως και 25/8/17 
- φυλάσσεται η απόδειξη του ταχυδρομείου από τον 
υποψήφιο), ή 

ίίί.] Με ηλεκτρονικό μήνυμα (θ-πγιβΝ), στην ηλεκτρονική 
διεύθυνση ΐθΐΓι.άΐΗΓιφςυΙΐυΐ'θ.ςΐ'Στην περίπτωση αυτή, 
η αίτηση (υπογεγραμμένη από τον ενδιαφερόμενο) και 
τα λοιπά δικαιολογητικά θα πρέπει να επισυναφθούν 
σε ηλεκτρονική μορφή (αφού σαρωθούν ηλεκτρονικά- 
«σκαναριστούν»). Αποδεκτοί θα γίνονται οι τύποι αρχεί¬ 
ων ράί, όος, όοςχ. 

Αίτηση συμμετοχής που δεν συνοδεύεται από τα απαι- 
τούμενα δικαιολογητικά ή δεν έχει υποβληθεί εντός της 
προβλεπόμενης προθεσμίας δεν λαμβάνεται υπόψη 
κατά την κατάρτιση του πίνακα υποψηφίων (ανεξάρτητα 
από τον τρόπο υποβολής της). 

4. Τα μαθήματα στα οποία θα εξετασθούν οι υποψή¬ 
φιοι, είναι τα εξής: 

α. Κλασικό Μπαλέτο 

β. Σύγχρονος Χορός 

γ. Αυτοσχεδιασμός 

δ.Έκθεση ιδεών μόνο οι υποψήφιοιτουτμήματος Κα¬ 
θηγητών Χορού. 

Η επιλογή των ασκήσεων θα γίνει από την ύλη μαθη¬ 
μάτων, που καθορίζεται στο Παράρτημα 1 του π.δ/τος 
372/1983. Άλλες ασκήσεις, συναφείς με τις περιγραφόμενες 
στο Παράρτημα 1, ορίζονται από την Εξεταστική Επιτροπή. 

Το μάθημα Έκθεση ιδεών θα εξεταστεί γραπτά, στην 
ελληνική γλώσσα και το ελληνικό αλφάβητο (μετά την 
ανακοίνωση του Πίνακα επιτυχόντων στα μαθήματα 
«Κλασικό Μπαλέτο» και «Σύγχρονος Χορός»). 

5. Επιτυχών στις εισαγωγικές εξετάσεις θεωρείται ο 
σπουδαστής που έλαβε βαθμό τουλάχιστον πέντε (5) 
στη δεκάβαθμη κλίμακα στα μαθήματα του «Μπαλέτου» 
και «Σύγχρονου Χορού» (και για τα δύο Τμήματα) και 
ταυτόχρονα συνολική βαθμολογία τουλάχιστον είκοσι 
(20) σε όλα τα εξεταζόμενα μαθήματα για το Τμήμα Κα¬ 
θηγητών Χορού και τουλάχιστον δεκαπέντε (15) για το 
Τμήμα Χορευτών. 


6. Προκειμένου να εισαχθούν σε Ανώτερη Σχολή Χο¬ 
ρού οι εξεταζόμενοι δεν θα πρέπει να παρουσιάζουν 
σοβαρό σωματικό κώλυμα ή νόσημα που εμποδίζει την 
άσκηση του έργου του Καθηγητή Χορού ή Χορευτή. 

Γ ια τη διαπίστωση των ανωτέρω προϋποθέσεων οι επι- 
τυχόντες υποψήφιοι υποβάλλονται σε υγειονομική εξέτα¬ 
ση (ακτινογραφία θώρακος και γνωμάτευση ορθοπεδικής 
και καρδιολογικής εξέτασης από κρατικό νοσοκομείο). 

7. Αν ο υποψήφιος δεν προσέλθει για εξέταση σε μάθη¬ 
μα του προγράμματος ή αποκλειστεί από την Επιτροπή 
για οποιαδήποτε αιτία, λαμβάνει μονάδα. 

8. Τα αποτελέσματα των εξετάσεων εκδίδονται μετά την 
κύρωση από το ΥΠΠΟΑ των ονομαστικών πινάκων των 
εισαγομένων, που θα καταρτίσει η εξεταστική Επιτροπή. 

Οι πίνακες ανακοινώνονται στο κτήριο της οδού Ρεθύ- 
μνου 1, Αθήνα και στο διαδικτυακό τόπο νννννν.ςυΐΐυΐ'θ.ςιΐ' 
(Για τον πολίτη/Σύγχρονος Πολιτισμός/ Θέατρο και Χο¬ 
ρός/ Εξετάσεις Θεάτρου και Χορού). 

9. Τα υποβληθέντα με την αίτηση δικαιολογητικά δεν 
επιστρέφονται. 

10. Οι υποψήφιοι κατά την έναρξη και διάρκεια των εξετά¬ 
σεων πρέπει να έχουν μαζί τους την αστυνομική τους ταυ¬ 
τότητα ή άλλο επίσημο αποδεικτικό της ταυτότητάς τους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Αυγούστου 2017 

Η Υπουργός 

ΛΥΔΙΑ ΚΟΝΙΟΡΔΟΥ 


Αριθμ. ΥΠΠΟΑ/ΓΔΣΠ/ΔΚΕ/ 

ΤΕΘΧ/320825/7684/31 34/1250 (5) 

Εισαγωγικές Εξετάσεις "Ταλέντων" σχολικού 
έτους 2017-2018. 

Η ΥΠΟΥΡΓΟΣ ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

Έχοντας υπόψη: 

1. Το π.δ. 63/2005 «Κωδικοποίηση της νομοθεσί¬ 
ας για την Κυβέρνηση και τα κυβερνητικά όργανα» 
(ΦΕΚ 98/Α/05) και το γεγονός ότι δεν προκαλείται δαπά¬ 
νη σε βάρος του Κρατικού Προϋπολογισμού. 

2. Το π.δ. 104/2014 «Οργανισμός Υπουργείου Πολιτι¬ 
σμού και Αθλητισμού» (ΦΕΚ 171 /Α/28-8-2014) όπως έχει 
τροποποιηθεί και ισχύει. 

3. Το π.δ. 70/2015 «Ανασύσταση των Υπουργείων 
Πολιτισμού και Αθλητισμού, Υποδομών, Μεταφορών 
και Δικτύων, Αγροτικής Ανάπτυξης και Τροφίμων κ.λπ.» 
(ΦΕΚ 114/Α/22-9-2015). 

4. Το π.δ. 125/2016 «Διορισμός Υπουργών, Αναπληρω¬ 
τών Υπουργών και Υφυπουργών. (ΦΕΚ 210/Α/5-11-2016). 

5. Την αριθ. ΥΠΠΟΑ/ΓΔΔΥΗΔ/ΔΔΑΑΔ7ΤΔΑΔΤΠ/Α1 / 
272598/33659/30330/23405/6-10-2015 απόφαση «Διο¬ 
ρισμός μετακλητού Γενικού Γραμματέα στο Υπουργείο 
Πολιτισμού και Αθλητισμού» (ΦΕΚ 706/ΥΘΔΔ/6-10-2015). 

6. Τα άρθρα 12παρ. 3 και 14του ν. 1158/81 «Περί οργα- 
νώσεως και διοικήσεως Σχολών Ανωτέρας Καλλιτεχνικής 
Εκπαιδεύσεως κ.λπ.» (ΦΕΚ 127/Α/81). 

7. Το άρθρο 8του π.δ. 370/83 «Περί κανονισμού οργα- 
νώσεως και λειτουργίας Ανωτέρων Σχολών Δραματικής 
Τέχνης, (Τμ. Υποκριτικής)» (ΦΕΚ 130/Α/83) όπως τρο- 

ποποιήθηκε με το άρθρο 32, παρ. 2σττου ν. 4452/2017 
(ΦΕΚΊ7/Α/15-2-2017). 

8. Τα άρθρα 1 και 3, παρ. 4του ν. 2690/1999 (ΦΕΚ45/Α/99) 
όπως τροποποιήθηκαν αντίστοιχα, με το άρθρο 1, του ν. 
4250 (ΦΕΚ 74/Α/2014) και με το άρθρο 25, του ν. 3731/2008 
(ΦΕΚ 263/Α/08). 

9. Την Υπουργική απόφαση αριθμ. 16984/3.4.1998 
«Καθορισμός τρόπου και διαδικασίας υποβολής αιτή¬ 
σεων υποψηφίων σπουδαστών εισαγωγικών εξετάσε¬ 
ων Ανώτερων Σχολών Δραματικής Τέχνης και Χορού» 
(ΦΕΚ 386/Β/98) όπως τροποποιήθηκε με τις αποφά¬ 
σεις 65532/29.7.2005 (ΦΕΚ 1149/Β/2005) και 278008/ 
6519/2501/755/14-7-2017 (ΦΕΚ 2548/Β/2017). 

10. Τη σύμφωνη γνώμη της Γνωμοδοτικής Επιτροπής 
Ανωτέρων Σχολών Δραματικής Τέχνης του άρθρου 25, 
του ν. 1158/1981 (ΦΕΚ 127/Α/81), προκηρύσσουμε: 

1 .Την διενέργεια των εξετάσεων, για την κατ' εξαίρεση 
εισαγωγή στο Α' έτος των Ανωτέρων Σχολών Δραματι- 
κήςΤέχνης (Τμ. Υποκριτικής), υποψηφίων σπουδαστών 
που δεν κατέχουν Απολυτήριο Λυκείου ή εξαταξίου Γυ¬ 
μνασίου παλαιού τύπου (εφόσον έχουν διακόψει ορι¬ 
στικά το σχολείο), και είναι προικισμένοι στη Δραματική 
Τέχνη (Ταλέντα), οι οποίοι εμπίπτουν στις εξαιρετικές 
και ειδικές προϋποθέσεις του άρθρου 12 παρ. 3 του 
ν. 1158/1981, για το σχολικό έτος 2017 - 2018. 

2. Οι εν λόγω εξετάσεις θα διενεργηθούν από Επιτροπή 
του ΥΠ.ΠΟ.Α., την Παρασκευή 15 Σεπτεμβρίου 2017 και 
από ώρα 10.00 π.μ. 

Ο χώρος διεξαγωγής των εξετάσεων θα ανακοινω¬ 
θεί από τη Δ/νση Καλλιτεχνικής Εκπαίδευσης την 11 η 
Σεπτεμβρίου 2017 και θα αναρτηθεί στο κτήριο της 
οδού Ρεθύμνου 1, Αθήνα και στο διαδικτυακό τόπο του 
ΥΠ.ΠΟ.Α. νννννν.ευίΐυΐ'θ.ςΐ' (Για τον Πολίτη/Πληροφορίες 
για τον Πολίτη -Σύγχρονος Πολιτισμός/Θέατρο και Χο¬ 
ρός/ Εξετάσεις Θεάτρου και Χορού). 

3. Δυνατότητα συμμετοχής στις εξετάσεις έχουν όσοι 
έχουν συμπληρώσει το 17ο έτος της ηλικίας τους μέχρι 
τις 30.6.2017. 

4. Απαραίτητα δικαιολογητικά για συμμετοχή στις ει¬ 
σαγωγικές εξετάσεις: 

α) Αίτηση (αντίγραφό της υπάρχει σε έντυπη μορφή στο 
Πρωτόκολλο του Υπουργείου και σε ηλεκτρονική μορφή 
στην ιστοσελίδα του Υπουργείου ννννννχυΐΐυΐ'θ.ςιΐ' (Για τον 
Πολίτη/ Πληροφορίες για τον Πολίτη -Σύγχρονος Πολιτι- 
σμός/Θέατρο και Χορός/ Εξετάσεις Θεάτρου και Χορού). 
Η αίτηση υπογράφεται από τον ενδιαφερόμενο, υπέχει 
θέση υπεύθυνης δήλωσης και αναφέρει τα στοιχεία του, 
όπως αναγράφονται στην αστυνομική ταυτότητα (ονομα¬ 
τεπώνυμο και πατρώνυμο), και απαραιτήτως διεύθυνση 
ηλεκτρονικού ταχυδρομείου (θ-ιτιβϊΙ), διεύθυνση κατοι¬ 
κίας, αριθμό τηλεφώνου καθώς και το είδος του τίτλου 
σπουδών δευτεροβάθμιας εκπαίδευσης που κατέχει. 

β) Απολυτήριο τριτάξιου Γυμνασίου σε ευκρινές φωτο¬ 
αντίγραφο (ολοκλήρωση υποχρεωτικής εκπαίδευσης) και 
υπεύθυνη δήλωση ότι έχει διακόψει οριστικά τις σπουδές 
του στο Λύκειο (έτος και τάξη διακοπής φοίτησης). 

Για τα απολυτήρια που προέρχονται από Σχολές της 
αλλοδαπής απαιτείται βεβαίωση αντιστοιχίας τους με 
τίτλο σπουδών της ημεδαπής, η οποία χορηγείται από 
τις κατά τόπους Δ/νσεις Β/βάθμιας Εκπαίδευσης. 


γ) Αστυνομική ταυτότητα ή διαβατήριο, σε ευκρινές 
φωτοαντίγραφο. Στην περίπτωση που δεν προκύπτει το 
πατρώνυμο από το διαβατήριο, θα πρέπει να αποδεικνύ- 
εται με την υποβολή πρόσθετου επίσημου δικαιολογη- 
τικού (ευκρινές φωτοαντίγραφο). 

Τα δικαιολογητικά υποβάλλονται έως και 25 Αυγού- 
στου 2017: 

ί.] Στο Πρωτόκολλο του Υπουργείου Πολιτισμού και 
Αθλητισμού Μπουμπουλίνας 20-22,101 86, Αθήνα, αυ¬ 
τοπροσώπως, ή μέσω εξουσιοδοτημένου εκπροσώπου 
τις εργάσιμες ημέρες και ώρες 09:00 - 15:00, ή 

Μ.] Με συστημένη επιστολή στη διεύθυνση: Υπουργείο 
Πολιτισμού και Αθλητισμού, Μπουμπουλίνας 20-22,101 
86, Αθήνα (σφραγίδα ταχυδρομείου έως και 25/8/2017 
- να φυλάσσεται η απόδειξη του ταχυδρομείου από τον 
υποψήφιο), ή 

Μί.] Με ηλεκτρονικό μήνυμα (θ-ιχιβιΙ), στην ηλεκτρονική 
διεύθυνση ΐθΐΡ).άΐΡιΗ@ςυΙΐυΐ'θ.9ΐ'. Στην περίπτωση αυτή, 
η αίτηση (υπογεγραμμένη από τον ενδιαφερόμενο) και 
τα λοιπά δικαιολογητικά θα πρέπει να επισυναφθούν 
σε ηλεκτρονική μορφή (αφού σαρωθούν ηλεκτρονικά - 
«σκαναριστούν»). Αποδεκτοί θα γίνονται οι τύποι αρχεί¬ 
ων ράί, όοε, όοεχ. 

Αίτηση συμμετοχής που δεν συνοδεύεται από τα απαι- 
τούμενα δικαιολογητικά ή δεν έχει υποβληθεί εντόςτης 
προβλεπόμενης προθεσμίας δεν λαμβάνεται υπόψη 
κατά την κατάρτιση του πίνακα υποψηφίων (ανεξάρτητα 
από τον τρόπο υποβολής της). 

5. Τα μαθήματα στα οποία θα εξετασθούν οι υποψή¬ 
φιοι, είναι: 

α. Υποκριτική (δύο μονόλογοι της επιλογής τους) 

β. Απαγγελία ενός ποιήματος και ένα Τραγούδι (της 
επιλογής των υποψηφίων) 

γ. Στοιχειώδεις θεωρητικές γνώσεις Ιστορίας Θεάτρου 
και Λογοτεχνίας (προφορικά). 

6. Επιτυχόντες θεωρούνται αυτοί που έχουν ουσιαστι¬ 
κά προσόντα ΘεατρικήςΤέχνης, δηλαδή καλή άρθρωση 
και καθαρότητα φωνής, εκφραστικότητα και σκηνική εμ¬ 
φάνιση και έλαβαν σε καθένα από τα ανωτέρω μαθήματα 
τουλάχιστον το βαθμό πέντε (5) στη δεκάβαθμη κλίμακα. 

Αν ο υποψήφιος δεν προσέλθει για εξέταση ή αποκλειστεί 
από την Επιτροπή για οποιαδήποτε αιτία λαμβάνει μονάδα. 

7. Τα αποτελέσματα των εξετάσεων εκδίδονται μετά 
την κύρωση από το Υπουργείο Πολιτισμού και Αθλητι¬ 
σμού, του ονομαστικού πίνακα των εισαγομένων, που 
θα καταρτίσει η εξεταστική Επιτροπή. 

Ο πίνακας ανακοινώνεται στο κτήριο της οδού Ρεθύ¬ 
μνου 1, Αθήνα και στο διαδικτυακό τόπο ννννννχυΐΐυΐ'θ.ςιΐ' 
(Για τον Πολίτη/Σύγχρονος Πολιτισμός/Θέατρο και Χορός). 

8. Τα υποβληθέντα με την αίτηση δικαιολογητικά δεν 
επιστρέφονται. 

9. Οι υποψήφιοι κατά την έναρξη και διάρκεια των εξετά¬ 
σεων πρέπει να έχουν μαζί τους την αστυνομική τους ταυ¬ 
τότητα ή άλλο επίσημο αποδεικτικό της ταυτότητάς τους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Αυγούστου 2017 

Η Υπουργός 

ΛΥΔΙΑ ΚΟΝΙΟΡΔΟΥ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'2858/21.08.2017 


ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 

























